|  |
| --- |
| **ΠΕΡΙΓΡΑΦΕΣ ΜΑΘΗΜΑΤΩΝ**  |
| **ΧΕΙΜΕΡΙΝΟ ΕΞΑΜΗΝΟ 2017-18**  |
|  |
| [Πληκτρολογήστε το απόσπασμα του εγγράφου εδώ. Το απόσπασμα είναι συνήθως μια σύντομη σύνοψη των περιεχομένων του εγγράφου. Πληκτρολογήστε το απόσπασμα του εγγράφου εδώ. Το απόσπασμα είναι συνήθως μια σύντομη σύνοψη των περιεχομένων του εγγράφου.] |
|  |
| **Χρήστης των Windows** |
| **[Επιλογή ημερομηνίας]** |
|  |

Περιεχόμενα

[ΧΕΙΜΕΡΙΝΟ ΕΞΑΜΗΝΟ 2017/18 3](#_Toc493763455)

[Πρόγραμμα σπουδών «Πρακτικές Γλωσσικές Ασκήσεις» (ΠΓΑ): DAY 01 3](#_Toc493763456)

[1ο εξάμηνο 6](#_Toc493763457)

[DLY 20: Εισαγωγή στην επιστήμη της λογοτεχνίας 6](#_Toc493763458)

[DLY 25: Σύγχρονη Λογοτεχνία 6](#_Toc493763459)

[DGY 10: Εισαγωγή στη Γλωσσολογία 6](#_Toc493763460)

[DGY12: Φωνητική / Φωνολογία 7](#_Toc493763461)

[3ο εξάμηνο 8](#_Toc493763462)

[DLY 22: Λογοτεχνία του 18ου αιώνα 8](#_Toc493763463)

[DLY 27: Συγκριτική φιλολογία 8](#_Toc493763464)

[DLY 29: Γερμανικός Πολιτισμός 9](#_Toc493763465)

[DGY 14: Λεξικολογία 10](#_Toc493763466)

[DGY 16: Συγκριτική Γλωσσολογία 10](#_Toc493763467)

[DGY 19: Εισαγωγή στη Διδακτική της Γερμανικής ως Ξένης Γλώσσας 10](#_Toc493763468)

[DAY 02: Προπαρασκευαστικό 11](#_Toc493763469)

[5ο και 7ο ΕΞΑΜΗΝΟ 12](#_Toc493763470)

[DGA 34: Λεξικολογία 12](#_Toc493763471)

[DGB 38: Σημασιολογία 12](#_Toc493763472)

[DGB 41: Θεωρίες γλωσσικής κατάκτησης 12](#_Toc493763473)

[DGC 48: Θεωρία και Πράξη της Μετάφρασης 13](#_Toc493763474)

[DGD 61: Ανάπτυξη Λεξικολογικής Ικανότηταςστη διδασκαλία της Γερμανικής ως Ξένης Γλώσσας 13](#_Toc493763475)

[DLA 60: Διαφωτισμός/Θύελλα και Ορμή: Ο Βέρθερος του Goethe 14](#_Toc493763476)

[DLΑ 61: Κλασικισμός 14](#_Toc493763477)

[DLA 63: Ρομαντισμός 15](#_Toc493763478)

[DLB 70: Θεωρία Λογοτεχνικών Ειδών ΙΙ - Ποίηση 15](#_Toc493763479)

[DLB 72: Λογοτεχνία και Φύλο 15](#_Toc493763480)

[DLB 74: Ελληνική Αρχαιότητα στη Γερμανική Λογοτεχνία 16](#_Toc493763481)

[DLB 77: Λογοτεχνία και Ανθρωπολογία Διδάσκων: E. Haring 16](#_Toc493763482)

[DLC 76: Μετάφραση Λογοτεχνικών Κειμένων και Δοκιμίων με έμφαση στην Ιστορική Εποχή 16](#_Toc493763483)

[DLC 79: Διδακτική Λογοτεχνικών Κειμένων ΙΙ 16](#_Toc493763484)

[DLD 82: Γερμανική Ιστορία 17](#_Toc493763485)

### ΧΕΙΜΕΡΙΝΟ ΕΞΑΜΗΝΟ 2017/18

# Πρόγραμμα σπουδών «Πρακτικές Γλωσσικές Ασκήσεις»(ΠΓΑ): DAY 01

1. **Γενική περιγραφή για όλη τη σειρά μαθημάτων ΠΓΑ: Γλώσσα Ι έως Γλώσσα IV**

Στόχος του Προγράμματος σπουδών «Πρακτικές Γλωσσικές Ασκήσεις (ΠΓΑ)» είναι η ενίσχυση της γλωσσικής επάρκειας των φοιτητών, οι οποίοι στα πρώτα εξάμηνα σπουδών βρίσκονται αντιμέτωποι με συνεχώς αυξανόμενες απαιτήσεις στη γνώση και χρήση της γερμανικής γλώσσας. Με την προσφορά τεσσάρων μαθημάτων γλώσσας, τα οποία αντιστοιχούν στα τέσσερα πρώτα εξάμηνα των σπουδών, επιδιώκεται η συστηματική υποστήριξη της εκμάθησης της Γερμανικής, ώστε με την ολοκλήρωση του Προγράμματος ΠΓΑ οι φοιτητές να έχουν αποκτήσει σε προχωρημένο επίπεδο (Γ1) τόσο γενικές επικοινωνιακές, όσο και ειδικές γλωσσικές / γλωσσολογικές δεξιότητες. Οι δεξιότητες αυτές αποτελούν βασικό εργαλείο για την ολοκλήρωση των σπουδών, αλλά και για τη μετέπειτα επαγγελματική τους σταδιοδρομία.

Στο Πρόγραμμα περιλαμβάνονται μαθήματα κορμού (τρεις ώρες την εβδομάδα για κάθε μάθημα) και μαθήματα εμβάθυνσης/εμπέδωσης (επίσης τρεις ώρες εβδομαδιαίως για κάθε μάθημα). Διδάσκεται τόσο η πρόσληψη όσο και η παραγωγή λόγου και εξασκείται τόσο η γραπτή όσο και η προφορική έκφραση. Στη διδασκόμενη ύλη περιλαμβάνονται αυθεντικά κείμενα γενικού ενδιαφέροντος και κείμενα από τους επιμέρους τομείς των σπουδών Γερμανικής Γλώσσας και Φιλολογίας, όπως: Γλωσσολογία, Λογοτεχνία, Διδακτική, Επιστήμη της Μετάφρασης, Γερμανική Ιστορία κ.α. Παράλληλα με τα μαθήματα είναι απαραίτητη και η κατ’ οίκον μελέτη των φοιτητών, προκειμένου να μπορούν να ανταποκριθούν στις απαιτήσεις των εξετάσεων στο τέλος του εξαμήνου. Ακολουθούν επιμέρους περιγραφές για το κάθε ένα από τα τέσσερα μαθήματα.

1. **Επιμέρους περιγραφές μαθημάτων**

**Γλώσσα Ι – α΄ εξάμηνο**

Στο μάθημα αυτό, το οποίο απευθύνεται στους φοιτητές του πρώτου εξαμήνου, εξετάζονται και αναλύονται κείμενα κυρίως από τους τομείς *Γερμανικός πολιτισμός*, *Μόρφωση και Εκπαίδευση*, *σύγχρονα προβλήματα* καθώς και *ενδιαφέροντα του φοιτητή*. Παράλληλα γίνεται επανάληψη και εμπέδωση των βασικών φαινομένων της γερμανικής Γραμματικής επιπέδου Β1+.

Μετά την επιτυχή ολοκλήρωση του μαθήματος οι φοιτητές είναι σε θέση να:

* κατανοούν και να επεξεργάζονται γραπτά κείμενα από τον έντυπο και ηλεκτρονικό τύπο καθώς και κείμενα γενικού ενδιαφέροντος από τους τομείς που αναφέρονται παραπάνω,
* συντάσσουν κείμενα με σαφή διάρθρωση όπως, εκθέσεις ποικίλης θεματολογίας, περιγραφές και επιστολές,
* παρουσιάζουν προφορικά το περιεχόμενο ενός κειμένου που διάβασαν,
* συνεννοούνται για θέματα, τα οποία τους είναι οικεία (π.χ. καθημερινή ζωή, προσωπικές εμπειρίες και ενδιαφέροντα, ελεύθερος χρόνος),
* εκφράζουν με κατανοητό τρόπο –γραπτά ή προφορικά- την άποψή τους για ένα ζήτημα.

Τρόπος αξιολόγησης: γραπτή εξέταση στο τέλος του εξαμήνου.

Διδάσκουσες: Ιωάννα Ρίζου - Αναστασία Χουρναζίδου

**Γλώσσα ΙΙ – β΄ εξάμηνο**

Στο μάθημα αυτό, το οποίο απευθύνεται στους φοιτητές του β΄ εξαμήνου, διδάσκονται κείμενα γενικού ενδιαφέροντος από τον έντυπο και ηλεκτρονικό τύπο, καθώς επίσης και κείμενα σε απλή επιστημονική γλώσσακυρίως από τους τομείς *Μόρφωση και Εκπαίδευση* και *Εκμάθηση της ξένης γλώσσας*. Ιδιαίτερη βαρύτητα δίνεται στην ανάπτυξη του λεξιλογίου (λεκτικά πεδία, συνώνυμα, αντώνυμα κλπ.), καθώς και στην επανάληψη και εμπέδωση φαινομένων της Γερμανικής Γραμματικής επιπέδου Β2. Μετά την επιτυχή ολοκλήρωση του μαθήματος οι φοιτητές είναι σε θέση να:

* κατανοούν και να επεξεργάζονται γραπτά κείμενα από τους τομείς που αναφέρονται παραπάνω,
* επιλύουν ασκήσεις λεξιλογίου και να αποδίδουν με τον κατάλληλο τρόπο λέξεις και φράσεις, ανάλογα με την εκάστοτε επικοινωνιακή περίσταση,
* συντάσσουν γραπτά κείμενα με σαφή διάρθρωσηκαι με το κατάλληλο λεξιλόγιο, στα οποία περιγράφουν, αξιολογούν, εξάγουν συμπεράσματα, παραθέτουν ιδέες και προτείνουν λύσεις για ένα πρόβλημα,
* κατανοούν συνεντεύξεις και προφορικές παρουσιάσεις ενός θέματοςκαθώς και τη συζήτηση που ακολουθεί,επίσης να διατυπώνουν κατά τη συζήτηση μια σύντομη παρέμβαση ή ερώτηση,
* παρουσιάζουν προφορικά ένα κείμενο εφημερίδας ή ένα θέμα και να απαντούν σε απλές ερωτήσεις κατά τη συζήτηση που ακολουθεί,
* να περιγράφουν και να εξηγούν προφορικά πίνακες, στατιστικές, διαγράμματα.

Τρόπος αξιολόγησης: γραπτή εξέταση στο τέλος του εξαμήνου.

Διδάσκουσες: Ιωάννα Ρίζου - Αναστασία Χουρναζίδου

**Γλώσσα ΙΙΙ – γ΄ εξάμηνο**

Στο μάθημα αυτό, το οποίο απευθύνεται στους φοιτητές του γ΄ εξαμήνου, δίνεται ιδιαίτερη έμφαση στο γραπτό λόγο και στην εξάσκηση της ικανότητας γραπτής έκφρασης. Παράλληλα γίνεται επανάληψη και εμπέδωση βασικών φαινομένων της Γραμματικής, τα οποία είναι σημαντικά για τον επιστημονικό λόγο. Στην ύλη περιλαμβάνονται περιγραφικά κείμενα επιπέδου Β2, καθώς και κείμενα γραμμένα σε απλή επιστημονική γλώσσα από τους τομείς των σπουδών (π.χ. γερμανική ιστορία, επιστήμη της μετάφρασης, εκμάθηση και διδασκαλία ξένης γλώσσας). Ως προς την ανάπτυξη της γραπτής έκφρασης διδάσκονται κυρίως μορφές γραπτού λόγου, οι οποίες βασίζονται σε ένα κείμενο-βάση (π.χ. η σύντμηση, η επέκταση κειμένου και ο σχολιασμός κειμένου ή θέσης / θέσεων).

Μετά την επιτυχή ολοκλήρωση του μαθήματος οι φοιτητές είναι σε θέση να:

* κατανοούν και να επεξεργάζονται περιγραφικά κείμενα και κείμενα από τους τομείς των σπουδών τουςπου είναι γραμμένα σε απλή επιστημονική γλώσσα,
* αποδίδουν σε μορφή γραπτής περίληψης τα κυριότερα σημεία ενός περιγραφικού ή ενός απλού επιστημονικού κειμένου,
* χρησιμοποιούν συγκεκριμένα φραστικά μέσα, για να αποδίδουν με κατανοητό τρόπο τις θέσεις του συγγραφέα από ένα κείμενο που επεξεργάζονται,
* χειρίζονται και οι ίδιοι τον γραπτό επιστημονικό λόγο της Γερμανικής, έστω και με ορισμένες αδυναμίες, όταν αναφέρονται και σχολιάζουν βιβλιογραφικές πηγές,
* παρουσιάζουν προφορικά ένα επιστημονικό κείμενο και να απαντούν σε σχετικές ερωτήσεις.

Τρόπος αξιολόγησης: γραπτή εξέταση στο τέλος του εξαμήνου.

Διδάσκοντες: Ιωάννα Ρίζου - Ekkehard Haring

**Γλώσσα IV – δ΄ εξάμηνο**

Στο μάθημα αυτό, το οποίο απευθύνεται στους φοιτητές του δ΄ εξαμήνου, δίνεται ιδιαίτερη έμφαση στην κατανόηση, επεξεργασία και παραγωγή του γραπτού επιστημονικού λόγου της Γερμανικής. Στην ύλη περιλαμβάνονται κυρίως επιστημονικά κείμενα από τους τομείς των σπουδών Γερμανικής Γλώσσας και Φιλολογίας (π.χ. Γλωσσολογία, Επιστήμη της Λογοτεχνίας, Διδακτική της ξένης γλώσσας).

Μετά την επιτυχή ολοκλήρωση του μαθήματος οι φοιτητές είναι σε θέση να:

* κατανοούν και να επεξεργάζονται επιστημονικά κείμενα από τους διάφορους τομείς των σπουδών τους,
* σχολιάζουν και να εκφράζουν την άποψή τους για τις θέσεις του συγγραφέα ενός κειμένου,
* διατυπώνουν γραπτώς τη δική τους θέση και να τη στηρίζουν με επιχειρήματα χρησιμοποιώντας τα κατάλληλα εκφραστικά μέσα,
* μετατρέπουν ένα γραπτό κείμενο σε διαφορετικό κειμενικό είδος,
* παρουσιάζουν προφορικά ένα επιστημονικό κείμενο και να απαντούν σε σχετικές ερωτήσεις,
* χειρίζονται γενικώς με σχετική ευχέρεια τον επιστημονικό λόγο της Γερμανικής.

Τρόπος αξιολόγησης: γραπτή και προφορική εξέταση στο τέλος του εξαμήνου.

Διδάσκοντες: Ιωάννα Ρίζου - EkkehardHaring

# 1ο εξάμηνο

## DLY 20: Εισαγωγή στην επιστήμη της λογοτεχνίας

Διδάσκων: Β. Μπέννινγκ

Στην εισαγωγή αυτήν παρουσιάζονται βασικές έννοιες της επιστήμης της λογοτεχνίας. Οι φοιτητές ασκούνται στη χρήση των όρων με βάση παραδείγματα από τη γερμανική λογοτεχνία (σύντομα κείμενα και αποσπάσματα). Σκοπός του μαθήματος είναι η ανάπτυξη της ικανότητας των φοιτητών για αυτοδύναμη ενασχόληση με τη λογοτεχνία. Στο κέντρο του ενδιαφέροντος βρίσκονται μικρές λογοτεχνικές μορφές (όπως π.χ. η μεταφορά ή το σύμβολο).

## DLY 25: Σύγχρονη Λογοτεχνία

Διδάσκουσα: Λασκαρίδου

Το μάθημα στοχεύει στην παρουσίαση σημαντικών τάσεων και συγγραφέων της γερμανόφωνης λογοτεχνίας από το 1945 μέχρι σήμερα, εξοικειώνοντας παράλληλα τους φοιτητές με την κριτική προσέγγιση λογοτεχνικών κειμένων από το χώρο της ποίησης, της πεζογραφίας και του θεάτρου.

Με την ολοκλήρωση του μαθήματος οι φοιτητές θα είναι σε θέση:

* να αναγνωρίζουν και να περιγράφουν σημαντικές τάσεις και ρεύματα, μορφές και δομές της σύγχρονης γερμανόφωνης λογοτεχνίας
* να εντοπίζουν στα κείμενα και να εξετάζουν βασικά χαρακτηριστικά των λογοτεχνικών ειδών
* να συγκρίνουν περιεχόμενα, θεματικές και τεχνικές γραφής και να τις εντάσσουν στα ιστορικά και λογοτεχνικά συμφραζόμενα
* να εφαρμόζουν στην πράξη βασικά εργαλεία λογοτεχνικής ανάλυσης
* να χρησιμοποιούν και να αξιοποιούν γερμανόφωνη βιβλιογραφία.

*Τρόπος εξέτασης: γραπτή εξέταση*

## DGY 10: Εισαγωγή στη Γλωσσολογία

Διδάσκων: M. Χρύσου

Η Γλωσσολογία αποτελεί μία από τις κύριες επιστημονικές κατευθύνσεις της Γερμανικής Φιλολογίας. Στόχος του μαθήματος είναι να εισάγει τους/τις φοιτητές/τριες στις βασικές έννοιες της Γλωσσολογίας, τη θεωρία και την εξέλιξή της, τις μεθόδους καιτα αποτελέσματά της. Προς αυτή την κατεύθυνση θα εξετάσουν επιλεγμένα ερευνητικά πεδία της όπως η Σημειολογία, η Σύνταξη, η Κειμενογλωσσολογία και η Κοινωνιογλωσσολογία και θα εξοικειωθούν με την ορολογία τους. Επιπλέον, θα εξετάσουν τις μεθόδους των ερευνητικών αυτών των πεδίων και θα τις εφαρμόσουν στην πράξη με βάση συγκεκριμένα παραδείγματα.

Με την επιτυχή ολοκλήρωση του μαθήματος οι φοιτητές/τριες θα είναι σε θέση να:

* περιγράφουν τα βασικά ερευνητικά πεδία της Γλωσσολογίας και την εξέλιξή τους,
* καταδεικνύουν πρακτικές εφαρμογές της Γλωσσολογίας και να διατυπώνουν ορισμούς της γλώσσας αξιοποιώντας ποικίλα κριτήρια,
* περιγράφουν τις βασικές έννοιες της Γλωσσολογίας και να τις πλαισιώνουν με κατάλληλα γλωσσικά παραδείγματα από τη Γερμανική,
* αναλύουν απλά γλωσσικά φαινόμενα εφαρμόζοντας τις μεθόδους της Γλωσσολογίας και χρησιμοποιώντας κατάλληλα την επιστημονική ορολογία της.

Τρόπος εξέτασης: γραπτή εξέταση

## DGY12: Φωνητική / Φωνολογία

Διδάσκουσα: Ε. Μπαλάση

Αντικείμενο του μαθήματος είναι η ενασχόληση με τις βασικές γνώσεις της Φωνητικής και της Φωνολογίας. Ιδιαίτερη έμφαση θα δοθεί στη σύγκριση μεταξύ γερμανικής και ελληνικής γλώσσας σε φωνητικό και φωνολογικό επίπεδο.

Με την επιτυχή ολοκλήρωση του μαθήματος οι φοιτητές/φοιτητές είναι σε θέση να γνωρίζουν

* τη σημασία των σημαντικότερων εννοιών της επιστήμης της Φωνητικής και Φωνολογίας
* τη Φωνητική της Γερμανικής και Ελληνικής
* τη φωνητική μεταγραφή (IPA)
* τους σημαντικότερους φωνολογικούς κανόνες της Γερμανικής και Ελληνικής
* τα λάθη προφοράς που πιθανώς μπορούν να εμφανιστούν σε Έλληνες ομιλητές της Γερμανικής

Τρόπος εξέτασης: Προφορική εξέταση

# 3ο εξάμηνο

## DLY 22: Λογοτεχνία του 18ου αιώνα

Διδάσκουσα: Α. Kαρακάση

Το μάθημα αναφέρεται στις προϋποθέσεις και τα χαρακτηριστικά της γερμανικής λογοτεχνίας του 18ου αιώνα. Εξετάζονται τα λογοτεχνικά ρεύματα του Διαφωτισμού, της Θύελλας και Ορμής και του Κλασικισμού και αναλύονται αντιπροσωπευτικά κείμενα από τους χώρους της ποιητικής, της πεζογραφίας, της λυρικής ποίησης και του γερμανικού αστικού δράματος. Ο 18ος αιώνας αποτελεί από πολλές απόψεις σημείο καμπής για τη γερμανική λογοτεχνία και χαρακτηρίζεται από σημαντικές αλλαγές στον τρόπο θεώρησης των λογοτεχνικών θεμάτων, ως συνέπεια της αλλαγής παραδείγματος, την οποία σηματοδοτεί η άνοδος της αστικής τάξης στη Γερμανία. Από τα μέσα του αιώνα, γύρω στο 1750, και μετά, αρθρώνεται στη γερμανική γλώσσα ένας διαφορετικός λογοτεχνικός λόγος που αντιστοιχεί στην κοσμοθεωρία της ανερχόμενης αστικής τάξης. Εγκαταλείπονται ή αναδιαμορφώνονται τα πρότυπα έκφρασης των αριστοκρατών και οι επιταγές των κανονιστικών ποιητικών, ενώ δημιουργούνται νέα είδη λογοτεχνικών κειμένων που αντλούν τη θεματική τους από τις προσπάθειες προσανατολισμού του αστικού υποκειμένου σε έναν ραγδαία μεταβαλλόμενο κόσμο. Μέσα σε λίγες δεκαετίες γράφονται σημαντικότατα κείμενα της νεότερης γερμανικής γραμματείας, η ιστοριογράφηση της οποίας ξεκινά κατά κανόνα με τον 18ο αιώνα, που στις απαρχές του κυριαρχείται από τις ιδέες του Διαφωτισμού και στα τέλη του, στον απόηχο της Γαλλικής Επανάστασης και ως αντίδραση σε αυτήν, χαρακτηρίζεται από τη διατύπωση του προγράμματος του Γερμανικού Κλασικισμού, κυρίως δια των δύο βασικών εκπροσώπων του, JohannWolfgangGoethe και FriedrichSchiller.

Με την ολοκλήρωση του μαθήματος οι φοιτητές θα είναι σε θέση:

* να αναγνωρίζουν και να περιγράφουν σημαντικές τάσεις και ρεύματα, μορφές και δομές της γερμανικής λογοτεχνίας του 18ου αιώνα,
* να προσεγγίζουν με επιστημονικό τρόπο κείμενα της γερμανικής λογοτεχνίας του 18ου αιώνα, αναγνωρίζοντας θεματικές και μορφικές ιδιαιτερότητες και να τα εντάσσουν στα ιστορικά και λογοτεχνικά συμφραζόμενα,  να εφαρμόζουν στην πράξη εργαλεία λογοτεχνικής ανάλυσης,
* να επεξεργάζονται τη σχετική γερμανόφωνη βιβλιογραφία.

Τρόπος εξέτασης: γραπτή εξέταση

## DLY 27: Συγκριτική φιλολογία

Διδάσκουσα: Ε. Πετροπούλου

Σκοπός του μαθήματος είναι να εισαγάγει τους φοιτητές στη θεωρία και την πράξη της συγκριτικής φιλολογίας. Έτσι, αρχικά θα ασχοληθούμε με την ιστορία του κλάδου και θα εξετάσουμε σύγχρονες τάσεις και επιλεγμένα θέματα στη θεωρία της συγκριτολογίας, ενώ στη συνέχεια θα επικεντρωθούμε στην πράξη, στη βάση μιας παραδειγματικής συγκριτικής ανάλυσης δύο ή περισσότερων λογοτεχνικών κειμένων.

Με την ολοκλήρωση του μαθήματος οι φοιτητές θα είναι σε θέση:

* να γνωρίζουν την ιστορία του κλάδου και τα βασικά πεδία εφαρμογών του
* να κινούνται με άνεση στις σύγχρονες θεωρίες της συγκριτολογίας,
* να χρησιμοποιούν την δέουσα ορολογία
* να χρησιμοποιούν την κατάλληλη επιχειρηματολογία
* να ανταποκρίνονται σε συγκριτολογικούς προβληματισμούς
* να συσχετίζουν σύγχρονες συγκριτολογικές θεωρίες με λογοτεχνικά φαινόμενα, δηλαδή να εφαρμόζουν τη διδαχθείσα θεωρία στη λογοτεχνική πράξη, εντοπίζοντας μ.ά. και συγκλίσεις και αποκλίσεις, ομοιότητες και διαφορές στα υπό εξέταση κείμενα.

Τρόπος εξέτασης: γραπτή εξέταση

## DLY 29: Γερμανικός Πολιτισμός

Διδάσκων: Μ. Μιχάλσκι

ΤΥΠΟΣ ΜΑΘΗΜΑΤΟΣ: Υποβάθρου

Αυτό το μάθημα αποτελεί εισαγωγή στην πολιτική ιστορία και τον πολιτισμό των γερμανόφωνων χω­ρών. Σκοπεύει στη διάθεση ενός γενικού ιστορικού πλαισίου, μέσα στο οποίο οι φοιτητές μπορούν να εν­τάξουν και τα επί μέρους φαινόμενα της γερμανόφωνης λογοτεχνίας που συναντάνε, κατά τη διάρκεια των σπουδών τους της γερμανικής γλώσσας και φιλολογίας, στα μαθήματα λογοτεχνίας. Ιδιαίτερη έμφαση δίνεται στην ανάπτυξη μιας βαθύτερης κατανόησης για τις χαρακτηριστικές πολιτι­κές δομές των γερμανόφωνων χωρών, όπως και για τις διαφορετικές εποχές της ιστορίας τους. Το μάθημα πραγματεύεται σε χρονολογική σειρά: 1. την Αγία Ρωμαϊκή Αυτοκρατορία, 2. την Ομοσπον­δία του Ρήνου, τη Γερμανική Ομοσπονδία και τη Βορρειογερμανική Ομοσπονδία, 3. τη Γερμανική Αυ­το­κρατορία, 4. τη Δημοκρατία της Βαϊμάρης, 5. το Τρίτο Ράιχ, 6. το χωρισμό της Γερμανίας, 7. τη Δη­μοκρατία του Βερολίνου. Για κάθε εποχή, αναφέρονται και οι σχέσεις, ανάμεσα στην εκάστοτε πολιτι­κή εξέλιξη και τις ταυτόχρονες τάσεις στα διάφορα πεδία του πολιτισμού (οικονομία, τεχνολογία, θρησκεία, φιλοσοφία, τέχνη, λογοτεχνία).

*Για αυτό το μάθημα προσφέρεται E-Class με ελεύθερη πρόσβαση.*

Τρόπος εξέτασης: Γραπτή εξέταση

## DGY 14: Λεξικολογία

Διδάσκουσα: Ι. Καρβέλα

Το μάθημα πραγματεύεται βασικά ζητήματα της Λεξικολογίας, τα οποία αφορούν τη φύση και τη λειτουργία των λέξεων (λεξημάτων) καθώς και την οργάνωση του γνωστικού λεξικού. Αναλύονται επίσης φαινόμενα όπως αυτά της λεξιλογικής ποικιλίας και μεταβολής, της διεύρυνσης του λεξιλογίου (βάσει του σχηματισμού νέων λέξεων, του δανεισμού και του αντιδανεισμού από άλλες γλώσσες) και της σημασιολογικής διεύρυνσης μονοσήμαντων και πολυσήμαντων λέξεων (μέσω μετωνυμικής και μεταφορικής χρήσης).

Μετά την επιτυχή ολοκλήρωση του μαθήματος οι φοιτητές θα είναι σε θέση να:

* ορίζουν τις βασικές έννοιες της Λεξικολογίας
* γνωρίζουν τα κυριότερα κριτήρια για την ανάλυση λεξημάτων
* εφαρμόζουν αυτά τα κριτήρια για την περιγραφή λεξιλογικών φαινομένων της Γερμανικής.

Τρόπος αξιολόγησης: Γραπτή εξέταση

Εξεταστέα ύλη το διδακτικόβιβλίο: R. Portz: Wort und Wortschatz από τον Εύδοξο.

## DGY 16: Συγκριτική Γλωσσολογία

Διδάσκουσα: Α. Τσόκογλου

Η Συγκριτική Γλωσσολογία ως κλάδος της Γλωσσολογίας κατατάσσεται τόσο στη θεωρητική όσο και στην εφαρμοσμένη Γλωσσολογία. Στο μάθημα θα ασχοληθούμε με τη σύγκριση της Γερμανικής και της Ελληνικής γλώσσας σε θεωρητικό επίπεδο, με βάση το πρότυπο της Γενετικής Γραμματικής, ώστε να εντοπιστούν, να περιγραφούν και να αναλυθούν ομοιότητες και διαφορές που διέπουν τις δύο γλώσσες. Στο πλαίσιο αυτό θα παρουσιαστεί η Θεωρία των Αρχών και των Παραμέτρων και συγκεκριμένα οι εξής Αρχές-Θεωρίες: Θεωρία του Χ-τονούμενου, Θεωρία Κυβέρνησης, Θεματική Θεωρία, Θεωρία Πτώσης, Θεωρία των Μετακινήσεων, Θεωρία Ελέγχου, Θεωρία Αναφορικής Δέσμευσης. Στόχος είναι να καταδειχθεί η σχέση των γλωσσών με τις καθολικές αρχές της Γραμματικής και τα σημεία, στα οποία έγκειται η παραμετροποίησή τους.

*Τρόπος εξέτασης: γραπτή εξέταση*

## DGY 19: Εισαγωγή στη Διδακτική της Γερμανικής ως Ξένης Γλώσσας

Διδάσκουσα: Δ. Βήδενμαιερ

## DAY 02: Προπαρασκευαστικό

Διδάσκουσα: A. Μπλιούμη

ΤΥΠΟΣ ΜΑΘΗΜΑΤΟΣ: Υποβάθρου

Στο εισαγωγικό μάθημα θα διδαχθούν οι δομές και οι μέθοδοι της συγγραφής επιστημονικών εργασιών, όπως η δημιουργία υπομνημάτων και παραπομπών σε Γλωσσολογία και Γραμματολογία, η εξοικείωση με φιλολογικά λεξικά και εγχειρίδια, η ανεύρεση βιβλιογραφικών πηγών, η δομή των επιστημονικών εργασιών κλπ. Με στόχο την εμβάθυνση τηςθεωρίας θα διεξαχθούν ασκήσεις σχετικών εφαρμογών.

Με το πέρας των μαθημάτων οι φοιτητές θα πρέπει να είναι σε θέση:

* να εφαρμόζουν διαφορετικές τεχνικές υπομνηματισμού
* να συγγράφουν επιστημονικές εργασίες σύμφωνα με καλές πρακτικές

Τρόπος εξέτασης: Γραπτή εξέταση

# 5ο και 7ο ΕΞΑΜΗΝΟ

## DGA 34: Λεξικολογία

Διδάσκων: Joachim Theisen

## DGB 38: Σημασιολογία

*Διδάσκων: Β. Λέχνερ*

Στις φυσικές γλώσσες ακολουθίες λέξεων δημιουργούν προτάσεις με νόημα. Η σημασία των προτάσεων προκύπτει με συστηματικό τρόπο από τη σύνθεση των σημασιών των επιμέρους συστατικών τους. Σημασιολογία είναι ο χώρος της γλωσσολογίας που μελετά τη σημασία των προτάσεων, τον τρόπο που διαρθρώνονται οι σημασιολογικές σχέσεις έτσι ώστε να φτάσουμε από τη σημασία των λέξεων στη σημασία των φράσεων και των προτάσεων και επιχειρεί να διατυπώσει μία συγκεκριμένη θεωρία για τη σημασία. Το μάθημα αυτό είναι εισαγωγικό στη σημασιολογία και στοχεύει στα εξής: (α) Να διδάξει τις βασικές τυπικές γνώσεις και μεθόδους της σημασιολογίας. (β) Να αναλύσει σημασιολογικά φαινόμενα των φυσικών γλωσσών. (γ) Να εξετάσει τη σχέση ανάμεσα στη συντακτική δομή και τη σημασία των προτάσεων. Θέματα που θα εξετασθούν περιλαμβάνουν, μεταξύ άλλων, σχέση αλήθειας και σημασίας, συνεπαγωγές, συλλογισμούς, κατηγορική λογική, αμφισημίες, φαινόμενα εμβέλειας ποσοδεικτών.

## DGB 41: Θεωρίες γλωσσικής κατάκτησης

*Διδάσκων: Β. Λέχνερ*

Από βιολογική άποψη, η ανθρώπινη γλώσσα είναι το πιο περίπλοκο είδος της συμπεριφοράς που είναι διαφορετικό τόσο ποιοτικά όσο και ποσοτικά από όλες τις άλλες ζωικές μορφές επικοινωνίας. Σε αντίθεση με την ζωική επικοινωνία, η ανθρώπινη γλώσσα δεν μαθαίνεται από την μίμηση, αλλά μόνο επί τη βάσει τις έκθεσης σε γλωσσικά δεδομένα και χωρίς να γίνεται καθοδήγηση στα παιδιά. Οι θεωρίες γλωσσικής κατάκτησης προσπαθούν να κατανοήσουν τις τυπικές, γνωστικές, και βιολογικές προποθέσεις για την ανάπτυξη της γλώσσας στον ανθρώπινο οργανισμό.

Το μάθημα παρέχει επισκόπηση των βασικών στοιχείων της έρευνας γιά την κατάκτηση της γλώσσας και ασχολείται με τα ακόλουθα θέματα: (i) κεντρικά φαινόμενα της γλωσσικής κατάκτησης στη φωνολογία, τη σύνταξη και τη σημασιολογία, (ii) πειραματικές μέθοδοι, τεστ και ανάλυση των στατιστικών δεδομένων, (iii) σχέση μεταξύ των θεωριών γλωσσικής κατάκτησης και τυπικής γλωσσολογίας, και (iv) βιολογικές βάσεις της κατάκτησης της γλώσσας, σε σύγκριση με την επικοινωνία των ζώων.

## DGC 48: Θεωρία και Πράξη της Μετάφρασης

Διδάσκουσα: Φρειδερίκη Μπατσαλιά

Επικουρία: Γιάννης Λουκίσης

Εκπαιδευτικός στόχος του μαθήματος είναι η κατανόηση της μετάφρασης ως διαδικασία σύνθεσης ενός δευτερογενούς κειμένου, το οποίο οφείλει να είναι ισοδύναμο με το πρωτότυπο.

Με βάση την θεωρητική προσέγγιση του τρόπου ανάλυσης και ιεράρχησης -ανάλογα με το εκάστοτε είδος κειμένου- του λεξιλογικού, μορφοσυντακτικού, σημασιολογικού, υφολογικού αλλά και πραγματολογικού επιπέδου, θα μελετηθεί στην πράξη η μεταφραστική διαδικασίασε επιλεγμένα κείμενα.

Οι φοιτητές/τριες που ολοκληρώνουν επιτυχώς το μάθημα είναι σε θέση

* να αναγνωρίζουν και να ιεραρχούν την συμβολή των εμπλεκομένων επιπέδων στην επικοινωνιακή λειτουργία ενός κειμένου,
* να αναγνωρίζουν και να ιεραρχούν την συμβολή των εμπλεκομένων επιπέδων στην επίτευξη ισοδύναμου μεταφρασμάτος,
* να εφαρμόσουν τα επί μέρους στα στάδια της μεταφραστικής διαδικασίας και σε άγνωστα/νέα κείμενα.

Τρόπος αξιολόγησης: συμμετοχή στο μάθημα, προφορική παρουσίαση, γραπτή εργασία.

Συγγράμματα (εναλλακτικά):

Γλωσσολογική προσέγγιση στη θεωρία και τη διδακτική της μετάφρασης, Mπατσαλιά Φρειδερίκη, Σελλά-Μάζη Ελένη, ΕΥΔΟΞΟΣ, Κωδικός βιβλίου: 143938 [Λεπτομέρειες](https://service.eudoxus.gr/search/#a/id:143938/0)

Μετάφραση και Δημιουργικότητα, Στέφανος Βλαχόπουλος, ΕΥΔΟΞΟΣ, Κωδικός βιβλίου: 13960 [Λεπτομέρειες](https://service.eudoxus.gr/search/#a/id:13960/0)

## DGD 61: Ανάπτυξη Λεξικολογικής Ικανότηταςστη διδασκαλία της Γερμανικής ως Ξένης Γλώσσας

Διδάσκουσα: Ι. Kαρβέλα

Στόχος του μαθήματος είναι η ενασχόληση των φοιτητών με ποικίλα λεξιλογικά φαινόμενα της Γερμανικής (από μεμονωμένες λέξεις, λεξιλογικές συνάψεις έως και στερεότυπες φράσεις και φρασεολογισμούς) υπό το πρίσμα της διδασκαλίας τους σε μαθητές που μαθαίνουν Γερμανικά.

Μετά την επιτυχή ολοκλήρωση του μαθήματος οι φοιτητές θα είναι σε θέση να:

* ορίζουν την έννοια ‘λεξιλογική ικανότητα’ τόσο γενικά όσο και σε συνάρτηση με το μάθημα της ξένης γλώσσας
* εξετάζουν λεξιλογικά φαινόμενα υπό το πρίσμα της σημασίας τους και της ένταξής τους στο μάθημα της Γερμανικής Γλώσσας
* αναλύουν και να κρίνουν τα περιεχόμενα αναλυτικών προγραμμάτων και διδακτικών βιβλίων ως προς την ανάπτυξη της λεξιλογικής ικανότητας των μαθητών
* σχεδιάζουν διδακτικές ενότητες που αφορούν τη διδασκαλία του λεξιλογίου της Γερμανικής Γλώσσας.

Τρόπος αξιολόγησης: γραπτή εξέταση

Εξεταστέα ύλη από το e-class του μαθήματος. Δεν υπάρχει διδακτικό βιβλίο από τον Εύδοξο.

## DLA 60: Διαφωτισμός/Θύελλα και Ορμή: Ο Βέρθερος του Goethe

Διδάσκων: Β. Μπέννινγκ

Το πρώιμο επιστολιμαίο μυθιστόρημα του Goethe Τα πάθη του νεαρού Βερθέρου αποτελεί ένα από τα γνωστότερα κείμενα της γερμανόφωνης λογοτεχνίας. Το μάθημα έχει ως στόχο να εισαγάγει τους συμμετέχοντες στην εποχή της Θύελλας και Ορμής, στη βιογραφία του Goethe, σε βασικές φιλοσοφικές αντιλήψεις της εποχής (Herder, Rousseau), στον προβληματισμό του προσδιορισμού του λογοτεχνικού είδους, αλλά και σε θέματα όπως η πρόσληψη της βίβλου και της ελληνικής αρχαιότητας στην εποχή του Goethe. Θα ασχοληθούμε ακόμη με την πρόσληψη και την επιρροή του έργου στην εποχή του. Η ανάγνωση του μυθιστορήματος θα επικεντρωθεί στα θεωρητικά σχέδια ‘φύση/πολιτισμός’ και ‘ενθουσιώδης έρωτας’, καθώς και στον τρόπο συγκρότησης του ‘μεγαλοφυή’ χαρακτήρα και στα θέματα της ‘αμαρτίας’ και της ‘θυσίας’ (αυτοκτονία). Παράλληλα θα εξεταστεί η έννοια της τέχνης στο μυθιστόρημα.

## DLΑ 61: Κλασικισμός

Διδάσκουσα: Α. Μητραλέξη

Το μάθημα αποτελεί μια εισαγωγή στη λογοτεχνία της εποχής του γερμανικού κλασικισμού (Weimarer Klassik). Θα μελετηθούν επιλεγμένα κείμενα από το θεωρητικό, δραματικό και πεζογραφικό έργο των δύο βασικών εκπροσώπων του, των Johann Wolfgang von Goethe(1749-1832) και Friedrich Schiller (1759-1805). Το πρότυπο της ελληνικής αρχαιότητας και η αισθητική παιδεία του ανθρώπου είναι τα κεντρικά σημεία του προγράμματος του γερμανικού κλασικισμού, ενώ τις βάσεις για την έμφαση στην ενασχόληση με την αρχαία ελληνική τέχνη έθεσε ο JohannJoachimWinckelmann (1717-1768). Θα ασχοληθούμε διεξοδικά με το δραματικό έργο του Goethe*Ιφιγένεια στην Ταυρίδα* (1779/1787).

Με την ολοκλήρωση του μαθήματος οι φοιτητές θα είναι σε θέση:

* να αναγνωρίζουν και να περιγράφουν θέσεις, θέματα, περιεχόμενα, μορφές και δομές αντιπροσωπευτικών έργων του γερμανικού κλασικισμού,
* να εφαρμόζουν θεωρητικά μοντέλα ανάλυσης πάνω σε συγκεκριμένα κείμενα επεκτείνοντας ταυτόχρονα τις γνώσεις τους πάνω στην ιστορία της λογοτεχνίας,
* να εργάζονται αυτόνομα χρησιμοποιώντας τη σχετική δευτερογενή βιβλιογραφία και να συγκεντρώνουν και να αξιολογούν τα κατάλληλα επιστημονικά δεδομένα,
* να παρουσιάζουν α) με τη μορφή προφορικής εισήγησης και β) με τη μορφή γραπτής εργασίας τα πορίσματα της έρευνάς τους.

*Τρόπος εξέτασης: προφορική παρουσίαση και γραπτή εργασία*

## DLA 63: Ρομαντισμός

Διδάσκουσα: Ο. Λασκαρίδου

Αντικείμενο του σεμιναρίου είναι η φανταστική λογοτεχνία των αρχών του 19ου αιώνα. Μεταξύ άλλων θα ασχοληθούμε με τα εξής έργα: E.T.A. Hoffmann *Der Sandmann*, Adelbert von Chamisso *Peter Schlemihls wundersame Geschichte,* Heinrich von Kleist *Das Bettelweib von Locarno* και LudwigTieck *Der blonde Eckbert.* Εισαγωγικά, εκτός από τη ρομαντική αισθητική θεωρία, θα μελετήσουμε θεωρίες του φανταστικού των S. Todorov και U. Durst, οι οποίες και θα αποτελέσουν τη βάση για την ερμηνεία των εν λόγω λογοτεχνικών κειμένων.

Με την επιτυχή ολοκλήρωση του μαθήματος οι φοιτητές/τριες θα είναι σε θέση:

* να αναγνωρίζουν και να περιγράφουν θέματα, μοτίβα, μορφές και δομές της φανταστικής λογοτεχνίας και να τα εντάσσουν στα πολιτισμικά και λογοτεχνικά συμφραζόμενα του ρομαντισμού,
* να χειρίζονται αυτόνομα κατηγορίες και εργαλεία ανάλυσης της (φανταστικής) λογοτεχνίας,
* να αποτιμούν κριτικά τη σχέση ανάμεσα σε λογοτεχνική θεωρία και την πράξη,
* να εργάζονται αυτόνομα με τη σχετική βιβλιογραφία.

*Τρόπος εξέτασης: προφορική παρουσίαση ή εξέταση και γραπτή εργασία*

## DLB 70: Θεωρία Λογοτεχνικών Ειδών ΙΙ - Ποίηση

(Συμβασιούχος διδάκτορας)

## DLB 72: Λογοτεχνία και Φύλο

∆ιδάσκουσα: A. Aντωνοπούλου

Ήδη στο πλαίσιο των αμερικάνικων γυναικείων σπουδών (WomenʼsStudies), που σηματοδοτούν και την έναρξη των φεμινιστικών σπουδών στα τέλη της δεκαετίας του 1960 τονιζόταν ότι η λογοτεχνία δεν είναι κάτι ουδέτερο, αλλά ένα μέσον το οποίο παράγει και αναπαράγει τις ιεραρχικές σχέσεις εξουσίας ανάμεσα στα φύλα. Από τις γυναικείες σπουδές που αντιλαμβάνονταν το φύλο βιολογικά προέκυψαν οι Gender Studies, οι σπουδές φύλου, στις οποίες το φύλο νοείται ως μια κοινωνικά κατασκευασμένη κατηγορία για να αντικατασταθούν και αυτές στη σημερινή μετα - φεμινιστική εποχή από τις Queer Stu­dies οι οποίες επανεξετάζουν κριτικά τα θέματα φύλο και ταυτότητα.

Το σεμινάριο παρουσιάζει συνοπτικά τους βασικούς σταθμούς αυτής της εξέλιξης και τις αντίστοιχες θεωρίες. Επί τη βάσει των θεωριών αυτών θα αναλυθούν στη συνέχεια επιλεγμένα κείμενα από τη γερμανόφωνη λογοτεχνία.

Με την ολοκλήρωση του μαθήματος οι φοιτητές θα είναι σε θέση:

* να γνωρίζουν την ιστορία, το περιεχόμενο και τους στόχους ενός σχετικά σύγχρονου κλάδου σπουδών, των σπουδών φύλου
* να έχουν έναν ικανοποιητικό βαθμό εξοικείωσης με τις βασικές του θεωρίες
* να αναλύουν κείμενα βασιζόμενοι στις σχετικές θεωρίες
* να είναι ευαισθητοποιημένοι για θέματα παρουσίασης των φύλων στη λογοτεχνία
* να εργαστούν αυτόνομα πάνω σε ένα επιλεγμένο θέμα και να παρουσιάσουν τα αποτελέσματα στο μάθημα
* να συγγράψουν μια επιστημονική εργασία πάνω σε ένα επιλεγμένο θέμα

Τρόπος εξέτασης: Προφορική παρουσίαση και τελική γραπτή εργασία.

## DLB 74: Ελληνική Αρχαιότητα στη Γερμανική Λογοτεχνία

Διδάσκων: E. Haring

Der Kurs versucht anhand ausgewählter Referenztexte einige Traditionslinien der deutschsprachigen Antike-Rezeption nachzuzeichnen und ihre Kontinuitäten bzw. Brüche zu erörtern.

Für die erfolgreiche Teilnahme sind regelmäßige Anwesenheit, aktive Mitarbeit, eigene Seminarbeiträge (Referat oder Hausarbeit) und eine Prüfung erforderlich. Eine Teilnahme im Fernstudium ist leider nicht möglich!

## DLB 77: Λογοτεχνία και ΑνθρωπολογίαΔιδάσκων: E. Haring

Die Lehrveranstaltung versucht die Funktionen und Mythen des Blutes in literarischen Darstellungen verschiedener Epochen zu untersuchen. ‚Blut‘ wird insbesondere als kulturelle Metapher zur Konstituierung von Gemeinschaft benutzt. So finden sich in den Mythen des Blutes stets auch Diskurse aus Politik, Religion, Medizin, Sexualität u.a. Bereichen, wie am Beispiel des ‚Vampirs‘ oder des ‚Ritualmords‘ zu zeigen sein wird. Die dazu ausgewählten Texte und Materialien werden bereitgestellt und in der Lehrveranstaltung erarbeitet. Ein Fernstudium oder Selbststudium ist daher nicht möglich.

Für die erfolgreiche Teilnahme sind regelmäßige Anwesenheit, aktive Mitarbeit, eigene Seminarbeiträge (Referat oder Hausarbeit) und eine Prüfung erforderlich.

regelmäßige und aktive Teilnahme am Kurs

Der Kurs ist für ein Fernstudium nicht geeignet.

## DLC 76: Μετάφραση Λογοτεχνικών Κειμένων και Δοκιμίων με έμφαση στην Ιστορική Εποχή

Ν.Ν. (Συμβασιούχος διδάκτορας)

## DLC 79: Διδακτική Λογοτεχνικών Κειμένων ΙΙ

Διδάσκων Stefan Lindinger

Σκοπός του μαθήματος είναι να αναδείξει την σημασία των λογοτεχνικών κειμένων, η οποία δεν περιορίζεται μόνον στις φιλολογικές σπουδές. Η ανάγνωση λογοτεχνικών κειμένων μπορεί να αποβεί ιδιαιτέρως γόνιμη στη διδασκαλία της Γερμανικής τόσο κατά την εκμάθηση γλώσσας όσο και κατά την εξοικείωση με τον «ξένο» πολιτισμό. Το μάθημα αποσκοπεί να αξιοποιήσει τις δυσκολίες που ανακύπτουν κατά την εκμάθηση της ξένης γλώσσας. Έτσι το μάθημα στοχεύει στην ελαχιστοποίηση των δυσκολιών κατανόησης που προκύπτουν από την έλλειψη γνώσεων σε πολιτισμικά θέματα. Αφετέρου η χρήση λογοτεχνικών κειμένων κατά την εκμάθηση γλώσσας αποτελεί προτέρημα καθώς η ανάγκη ερμηνείας και προσέγγισης των κειμένων αποτελεί στον ίδιο βαθμό πρόκληση ακόμη και γι’ αυτούς που χρησιμοποιούν την γερμανική γλώσσα ως μητρική. Συνεπώς η διαφοροποίηση ανάμεσα σε γερμανόφωνους και μη-γερμανόφωνους ελαχιστοποιείται με τη χρήση λογοτεχνικών κειμένων στο μάθημα εκμάθησης γλώσσας. Με βάση τα παραπάνω οι φοιτητές θα διδαχθούν πώς να εντάσσουν στο μάθημά τους λογοτεχνικά κείμενα διαφορετικών ειδών (πρόζα, δράμα, ποίηση). Με την ολοκλήρωση του μαθήματος οι φοιτητές θα είναι σε θέση:

* να ανακαλούν τις προηγούμενες γνώσεις τους από το πεδίο της φιλολογίας και να τις εφαρμόζουν στον τομέα της διδακτικής
* να εφαρμόζουν τα λογοτεχνικά κείμενα στην διδακτική πράξη
* να κατανοούν, να ερμηνεύουν και να θεωρητικοποιούν λογοτεχνικά κείμενα υπό την προοπτική της χρήσης τους στην εκμάθηση γλώσσας.
* να διαχωρίζουν και να κατηγοριοποιούν τα κείμενα ανάλογα με τη δυνατότητα χρήσης τους στο γλωσσικό μάθημα και να τα αξιολογούν ως προς τη δυσκολία τους και την καταλληλότητά τους για διαφορετικά γλωσσικά και ηλικιακά επίπεδα
* να σχεδιάζουν αυτόνομα μια μικροδιδασκαλία, αξιοποιώντας τις τεχνικές και στρατηγικές που θα έχουν διδαχτεί.
* να εκτιμούν και να προβλέπουν πιθανές δυσκολίες κατά τη διδακτική διαδικασία
* να ελέγχουν και να αξιολογούν το διδακτικό (τους) εγχείρημα
* να εκθέσουν με τη μορφή παρουσίασης τη μικροδιδασκαλία τους στο πλαίσιο της σεμιναριακής ομάδας καθώς και να συντάξουν ακαδημαϊκή εργασία, στην οποία θα πρέπει να εκθέσουν την πρόταση διδασκαλίας τους, να την παρουσιάσουν με την κατάλληλη επιχειρηματολογία και να τη συνδέσουν με την κατάλληλη θεωρία.

Τρόπος εξέτασης: προφορική παρουσίαση και γραπτή εργασία

## DLD 82: Γερμανική Ιστορία

Διδάσκων: Μαρκ Μιχάλσκι

**Γερμανική Ιστορία: Η Δημοκρατία της Βαϊμάρης (1918-1933)**

Ως «Δημοκρατία της Βαϊμάρης» ονομάζεται η Γερμανία και η γερμανική ιστορία, στην εποχή από το τέλος του Πρώτου Παγκοσμίου Πολέμου (Νοέμβριος 1918) έως την έναρξη της δικτα­τορίας του Χίτλερ (Ιανουάριος 1933). Σύμφωνα με το νέο σύνταγμα, το οποίο αποφασίστηκε από την Εθνική Συνέλευση στην πόλη της Βαϊμάρης, η Γερμανία διατελούσε σε αυτά τα δεκα­τέσσερα χρόνια, μετά από χίλια χρόνια μοναρχικής παράδοσης, για πρώτη φορά δημοκρατία. Οι σκληρές αντιπαραθέσεις μεταξύ δημοκρατικών και αντιδημοκρατικών δυνάμεων στην πολι­τι­κή, η επιβολή του μοντερνισμού στον πολιτισμό και η άνοδος του εθνικοσοσιαλιστικού κινή­μα­τος καθιστούν τη Δημοκρατία της Βαϊμάρης μία από τις πιο συναρπαστικές και πιο ενδιαφέ­ρου­σες εποχές της γερμανικής ιστορίας. Ποτέ άλλοτε, δεν υπήρξαν τόσες πολλές και τόσο σκληρά συναγωνιζόμενες πολιτικές ιδέες, τόσες εξεγέρσεις, προσπάθειες για πραξικόπη­μα, συνωμοσίες και απόπειρες δολοφονίας όπως τότε. Επί μέρους θέματα του μαθήματος είναι η δημιουργία, το σύνταγμα, η οικονομία και η κοινωνία, οι πολιτικές κατευθύνσεις και τα κόμματα, η εξέλιξη της εσωτερικής και της εξωτερικής πολιτικής, ο πολιτισμός και η κατάρ­ρευση της Δημοκρατίας της Βαϊμάρης. Τέλος, θα πρέπει να τεθεί το ερώτημα, ποιά σημασία είχε, έχει ή θα μπορούσε να έχειη Δημοκρατία της Βαϊμάρης, μέσα στην πολιτική μυθολογία της «παλιάς» και της «νέας» Ομοσπονδιακής Δημοκρατίας της Γερμανίας.

*Τρόπος εξέτασης: γραπτή εξέταση.*

*Φοιτητές που απουσιάζουν από το μάθημα περισσό­τερες από τρεις φορές οφείλουν να δώσουν και γραπτή εργασία.*

*Για αυτό το μάθημα προσφέρεται E-Class με ελεύθερη πρόσβαση.*